Document ID: 31997D0647

ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Σεπτεμβρίου 1997 για τη λεπτομερή έκθεση προσωρινής μεθόδου για τη διάγνωση, ανίχνευση και ταυτοποίηση της Pseudomonas solanacearum (Smith) Smith στα γεώμηλα (97/647/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 77/93/ΕΟΚ του Συμβουλίου, της 21ης Δεκεμβρίου 1976, περί προστατευτικών μέτρων κατά της εισαγωγής στην Κοινότητα οργανισμών οι οποίοι είναι επιβλαβείς για τα φυτά ή τα φυτικά προϊόντα και κατά της εξάπλωσης τους στο κοινοτικό έδαφος (1), όπως τροποποιήθηκε τελευταία από την οδηγία 97/14/ΕΚ (2), και ιδίως το άρθρο 15 παράγραφος 3,
Εκτιμώντας:
ότι τα κράτη μέλη, σύμφωνα με την απόφαση 95/506/ΕΚ της Επιτροπής, της 24ης Νοεμβρίου 1995, η οποία τους επιτρέπει προσωρινά να λαμβάνουν επιπρόσθετα μέτρα κατά της εξάπλωσής της Pseudomonas solanacearum (Smith) Smith όσον αφορά το Βασίλειο των Κάτω Χωρών (3), όπως τροποποιήθηκε από την απόφαση 96/599/ΕΚ (4), και ιδίως το άρθρο 1, παράγραφος 2α στοιχείο ββ), και βάσει της οποίας υποβάλλουν τα γεώμηλα σε επίσημες ή υπό επίσημη εποπτεία δοκιμασίες, είναι υποχρεωμένα να χρησιμοποιούν τη διαδικασία καραντίνας αριθ. 26 για την Pseudomonas solanacearum (Smith) Smith, όπως ορίζεται από τον ευρωπαϊκό και μεσογειακό οργανισμό φυτοπροστασίας (ΕΡΡΟ) (5), ή κάποια άλλη εγκεκριμένη μέθοδο, σύμφωνα με τη διαδικασία που προβλέπει το άρθρο 16α της οδηγίας 77/93/ΕΟΚ.
ότι η ad hoc Επιτροπή Εμπειρογνωμόνων για μικροβιακές ασθένειες φυτών, η οποία συστάθηκε από την Επιτροπή των Ευρωπαϊκών Κοινοτήτων υπό την αιγίδα της μόνιμης φυτοϋγειονομικής επιτροπής, έχει καθορίσει τις λεπτομέρειες μιας προσωρινής μεθόδου δοκιμασίας που λαμβάνει υπόψη τις διαδικασίες αποτελεσματικότερης ανίχνευσης και ελέγχου, οι οποίες έχουν αναπτυχθεί μετά τη δημοσίευση της διαδικασίας καραντίντας αριθ. 26 του ΕΡΡΟ 7 ότι η εν λόγω μέθοδος είναι προσωρινή, δεδομένου ότι διεξάγονται περαιτέρω έρευνες ειδικά όσον αφορά την ευαισθησία και την εξειδίκευση μεμονωμένων δοκιμασιών, με στόχο την επιλογή και τη μετατροπή σε πρότυπα των αποδοτικότερων δοκιμασιών, οι οποίες θα συμπεριληφθούν σε μία εκσυγχρονισμένη μέθοδο 7
ότι η προσωρινή μέθοδος που προβλέπεται στην παρούσα απόφαση είναι σύμφωνη με τη γνώμη της μόνιμης φυτοϋγειονομικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Με στόχο την εφαρμογή της διάταξης του άρθρου 1 παράγραφος 2α στοιχείο ββ) της απόφασης 95/506/ΕΚ όπως τροποποιήθηκε τελευταία, η διαδικασία καραντίνας αριθ. 26 για την Pseudomonas solanacearum (Smith) Smith, όπως ορίζεται από τον ευρωπαϊκό και μεσογειακό οργανισμό φυτοπροστασίας (ΕΡΡΟ), πρόκειται να αντικατασταθεί από την προσωρινή μέθοδο για τη διάγνωση, ανίχνευση και ταυτοποίηση της Pseudomonas solanacearum (Smith) Smith την οποία προβλέπει το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 9. Σεπτεμβρίου 1997.

Labels: 16
17
6